รอดยกลำ! ฮ.แม่ทัพภาค 4 ตกพื้นที่ อ.เทพา จ.สงขลา หลังบินมาค่ายสิรินธร
เฮลิคอปเตอร์ แม่ทัพภาค 4  ประสบอุบัติเหตุ อ. เทพา จ.สงขลา ระหว่างเดินทางไปค่ายสิรินธร เช้านี้ เบื้องต้น ผู้โดยสารทั้งลำ 7 คน ไม่มีเสียชีวิต
เฮลิคอปเตอร์ แม่ทัพภาค 4  ประสบอุบัติเหตุ อ. เทพา จ.สงขลา ระหว่างเดินทางไปค่ายสิรินธร เช้านี้ เบื้องต้น ผู้โดยสารทั้งลำ 7 คน ไม่มีเสียชีวิต
15 ก.ค. 2565

พล.ต.ปราโมทย์ พรหมอินทร์ รองแม่ทัพน้อยที่ 4 เปิดเผยถึงกรณีเฮลิคอปเตอร์ แบล็คฮอล์คของกองทัพภาคที่ 4 กองทัพบก ซึ่งมีพลโทเกรียงไกร ศรีรักษ์ แม่ทัพภาคที่ 4 พร้อมผู้โดยสารรวม 7 คนอยู่ในเครื่อง ประสบอุบัติเหตุลงจอดฉุกเฉินในพื้นที่อำเภอเทพา จังหวัดสงขลา ในระหว่างการเดินทางมาค่ายสิรินธร โดยเบื้องต้นไม่มีผู้เสียชีวิต แต่แม่ทัพภาคที่ 4 ได้รับบาดเจ็บบริเวณสะโพก ในขณะที่ทหารคนสนิท (ทส.) แขนหัก นำส่งโรงพยาบาลเทพาทั้งสองคน ส่วนผู้โดยสารคนอื่นๆซึ่งประกอบด้วยนักบิน 2 คนช่างเครื่อง 2 คนช่างภาพอีก 1 คน อยู่ระหว่างการตรวจสอบ
สำหรับเบื้องต้นได้รับรายงานว่า เฮลิคอปเตอร์มีความผิดปกติ และนักบินพยายามที่จะประคองเครื่องลงในลักษณะลงจอดฉุกเฉินแต่มีการกระแทกกับพื้น ทั้งนี้ตนกำลังลงไปในพื้นที่จุดเกิดเหตุ จึงยังไม่ทราบว่าผู้โดยสารที่เหลือได้รับบาดเจ็บสาหัสหรือไม่ ขณะเดียวกันทางศูนย์แพทย์ได้นำเฮลิคอปเตอร์พยาบาลเข้าพื้นที่และอยู่ระหว่างการวางแผนช่วยเหลือ